**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL Klaipėdos miesto JAUNIMO REIKALŲ tarybos 2015 m. rugsėjo 24 D. SPRENDIMO NR. T2-239 “DĖL Klaipėdos miesto JAUNIMO REIKALŲ tarybos SUDARYMO IR JOS NUOSTATŲ PATVIRTINIMO“ PAKEITIMO“**

2016-03-02

**1. Sprendimo projekto esmė, tikslai ir uždaviniai.**

Šio sprendimo projekto tikslas – pakeisti nuolatinės Klaipėdos miesto jaunimo reikalų tarybos (toliau – Jaunimo tarybos) sudėtį, keičiant vieną jos narį.

Vykdydama Klaipėdos miesto jaunimo reikalų tarybos nuostatų, patvirtintų Klaipėdos miesto savivaldybės tarybos 2015 m. rugsėjo 24 d. sprendimu Nr. T2-239 „Dėl Klaipėdos miesto jaunimo reikalų tarybos sudarymo ir jos nuostatų patvirtinimo“, 4 punktą, Klaipėdos miesto savivaldybės taryba savo kadencijos laikotarpiui sudaro Jaunimo tarybą.

**2. Projekto rengimo priežastys ir kuo remiantis parengtas sprendimo projektas.**

Projektas parengtas vadovaujantis Klaipėdos miesto savivaldybės tarybos 2015 m. rugsėjo 24 d. sprendimu Nr.T2- T2-239 „Dėl Klaipėdos miesto jaunimo reikalų tarybos sudarymo ir jos nuostatų patvirtinimo“ patvirtintais Klaipėdos miesto jaunimo reikalų tarybos nuostatais. Šių nuostatų 10 punkte numatyta, kad Jaunimo tarybą sudaro 14 narių, iš kurių vienas yra Savivaldybės administracijos jaunimo reikalų koordinatorius (žr. nuostatų 10.5. punktą).

Iki 2015-09-14 Klaipėdos m. savivaldybės administracijos jaunimo reikalų koordinatoriaus pareigas ėjo Airida Česnienė, kuri vėliau buvo perkelta į Savivaldybės administracijos tarptautinių ryšių, verslo plėtros ir turizmo skyriaus vyriausiojo specialisto pareigas. Nuostatų 12 punkte numatyta, jog Jaunimo tarybos nario įgaliojimai nutrūksta, jeigu (žr. 12.2. punktą) nutrūksta jo darbo (tarnybos) santykiai atstovaujamoje Savivaldybės institucijoje ar įstaigoje.

Vadovaujantis Klaipėdos m. savivaldybės administracijos direktoriaus 2015 m. spalio 26 d. įsakymu Nr. P1-1139 “Dėl J. Činauskaitės–Cetiner priėmimo į pakaitinio valstybės tarnautojo pareigas“ laikinai į Klaipėdos m. savivaldybės jaunimo reikalų koordinatoriaus pareigas buvo priimta Jurgita Činauskaitė-Cetiner. Vadovaujantis Klaipėdos m. savivaldybės administracijos direktoriaus 2016 m. sausio 5 d. įsakymu Nr. P1-5 “Dėl J. Činauskaitės–Cetiner priėmimo į karjeros valstybės tarnautojo pareigas“ Jurgita Činauskaitė-Cetiner nuo 2016-01-07 šias pareigas eina nuolat.

**3. Kokių rezultatų laukiama.**

Pritarus šiam sprendimo projektui bus pakeistas vienas iš Klaipėdos miesto jaunimo reikalų tarybos narių, kurio įgaliojimai yra nutrūkę, ir vietoj jo patvirtintas naujas narys, kuris tuos įgaliojimus turi pagal darbo (tarnybos) santykius atstovaujamoje Savivaldybės institucijoje ar įstaigoje. Laukiamas rezultatas: Klaipėdos miesto jaunimo reikalų taryba galės koordinuotai veikti pilna sudėtimi.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nereikia.

**6. Lėšų poreikis sprendimo įgyvendinimui.**

Papildomų lėšų nereikia.

**7. Galimos teigiamos ar neigiamos sprendimo priėmimo pasekmės.**

Teigiama sprendimo priėmimo pasekmė: Klaipėdos miesto jaunimo reikalų taryba savo veiklą organizuos būdama pilnos sudėties (14 narių), nes bus pakeistas vienas iš narių, kurio įgaliojimai yra nutrūkę, ir vietoj jo patvirtintas naujas narys, kuris tuos įgaliojimus turi pagal darbo (tarnybos) santykius atstovaujamoje Savivaldybės institucijoje ar įstaigoje.

Neigiama sprendimo priėmimo pasekmė: Klaipėdos miesto jaunimo reikalų taryba savo veiklą organizuos būdama ne pilnos sudėties (13 iš 14 narių).

PRIDEDAMA:

1. Klaipėdos miesto jaunimo reikalų tarybos nuostatų kopija, 3 lapai.

2. Klaipėdos m. savivaldybės administracijos direktoriaus 2015 m. spalio 26 d. įsakymo Nr. P1-1139 “Dėl J. Činauskaitės–Cetiner priėmimo į pakaitinio valstybės tarnautojo pareigas“ kopija, 1 lapas.

3. Klaipėdos m. savivaldybės administracijos direktoriaus 2016 m. sausio 5 d. įsakymo Nr. P1-5 “Dėl J. Činauskaitės–Cetiner priėmimo į karjeros valstybės tarnautojo pareigas“ kopija, 1 lapas.

Jaunimo reikalų koordinatorė Jurgita Činauskaitė-Cetiner